Σκήτη Αγίας Άννας

Η Σκήτη της Αγίας Άννης βρίσκεται στη νοτιοδυτική πλευρά του Αγίου Όρους, μισή ώρα από τη Νέα Σκήτη και μια ώρα από τη Μονή Αγίου Παύλου. Υπάγεται στη Μονή Μεγίστης Λαύρας.Το Κυριακό της είναι αφιερωμένο στην Θεοπρομήτορα Αγία Άννα. Το 1686 ο Ματθαίος, πνευματικός του βοεβόδα Σερμπάν Καντακουζηνού (1678-88) και κτίτορας του κελλιού Άγιος Γεώργιος στην Προβάτα, αφιερώνει στη Σκήτη το πόδι της Αγίας Άννης. Στη Σκήτη εγκαταβιώνουν 85 μοναχοί που παράλληλα με το εργόχειρό τους ασχολούνται και με την αλιεία και την κηπουρική. Οι γέροντες ασχολούνται με αγιογραφία, ξυλογλυπτική, κατασκευή θυμιάματος και μικροτεχνία. 

Στη σκήτη υπάγεται και η Σκήτη της μικρής Αγίας Άννας.Η Μικρά Αγία Άννα βρίσκεται σε απόσταση 30 λεπτών από τη σκήτη. Αποτελείται από επτά καλύβες. Οι γέροντες ασχολούνται με τη μικροτεχνία, την ξυλουργική και την ψαλτική. Εδώ μόνασε ο μεγάλος υμνογράφος της Εκκλησίας Γεράσιμος ο Μικραγιαννανίτης. Προστάτες της σκήτης αποτελούν οι Άγιοι Πέντε Μάρτυρες, λόγω ενός θαύματος με μια αγιογραφία της.

Στη σκήτη της Αγίας Άννης φυλάσσεται αρχιερατικό φαιλόνιο του Αγίου Χρυσοστόμου Σμύρνης.Διασωθέντα κειμήλια του Ιερομάρτυρα Σμύρνης Χρυσοστόμου, Διακόνημα - 10 Αυγούστου 2015Μικρασιατική Ηχώ, ΜΕ ΔΙΑΘΗΚΗ ΤΟΥ ΜΗΤΡΟΠΟΛΙΤΗ ΑΥΣΤΡΙΑΣ ΚΥΡΟΥ ΜΙΧΑΗΛ Αρχιερατικός σάκος του Σμύρνης Χρυσοστόμου δωρήθηκε στο Μουσείο Μπενάκη

Κελιά
Κελιά:

Παραπομπές

Εξωτερικοί σύνδεσμοι
 Σκήτη της Αγίας Άννης, Άγιον Όρος, ο πελώριος σμάραγδος

Αγιας Αννας
Κατηγορία:Μονή Μεγίστης Λαύρας